Titisan salji

Titisan salji atau titis salji adalah spesies tumbuhan berbunga paling terkenal dan tersebar luas dalam genus Galanthus yang terdiri dari 20 spesies. Nama saintifiknya Galanthus nivalis. Titisan salju ini antara bebawang terawal yang akan kembang pada musim bunga dan akan membentuk hamparan putih yang indah di kawasan di mana ia tempatan atau diserapkan. Ia tidak seharusnya dikelirukan dengan 'bunga emping salji' dalam genus Leucojum dan Acis.

Penamaan
Nama generiknya Galanthus, daripada Yunani gala (susu) dan anthos (bunga), telah diberikan oleh Carl Linnaeus pada genus itu pada 1735. Beliau memerikan Galanthus nivalis dalam  beliau yang diterbitkan pada 1753. Julukan  pula bermaksud "daripada salji", merujuk sama ada pada bunganya yang bak salji ataupun perbungaan awal tumbuhan ini.

Nama Inggerisnya "snowdrop" julung kali muncul dalam Great Herbal oleh John Gerard keluaran 1633 (dalam keluaran sulung (1597), beliau memerikannya sebagai "Timely flowring Bulbus violet"). Asal-usul namanya tidak jelas, sungguhpun ia boleh datang daripada kata Jerman Schneetropfen, iaitu sejenis anting-anting yang terkenal sekitar waktu itu. Nama umum tradisional Britishnya termasuk February fairmaid, dingle-dangle, Candlemas bell, Mary's taper dan, di sebahagian Yorkshire, snow piercer (semacam nama Perancisnya, ).

Nama "titisan salji" atau "titis salji" pula terjemahan langsung bagi snowdrop. Di Indonesia, ia disebut tetesan salju atau tetes salju. Ia selari dengan nama setempat Rusia подсне́жник: rodsnyezhnik yang diberikan kerana pertumbuhannya di bawah timbunan salji (под снег rod sneg) yang mencair sejurus musim bunga.

Taburan dan habitat

Galanthus nivalis ini banyak ditanam di kebun, lagi-lagi di utara Eropah, dan diserapkan dengan meluas di hutan jarang di kawasan di mana ia tumbuh. Ia macam mana pun, tempatan di kawasan yang besar di Eropah, dari Sepanyol di barat, lalu ke arah timur ke Ukraine. Ia tempatan di Albania, Armenia, Austria, Bosnia dan Herzegovina, Bulgaria, Croatia, Republik Czech, Georgia, Jerman, Hungary, Itali, Poland, Makedonia, Moldova, Montenegro, Perancis, Romania, Serbia, Slovakia, Slovenia, Sepanyol, Switzerland, Turki, Ukraine dan Yunani. Ia telah disebarkan di Great Britain, Belgium, Belanda, Norway, Sweden, dan sebahagian Amerika Utara (Newfoundland, New Brunswick, Ontario, Massachusetts, Alabama, Pulau Rhode, Connecticut, Delaware, Indiana, Washington, New York, Michigan, Utah, New Jersey, Ohio, Pennsylvania, Maryland, Virginia dan Carolina Utara).

Sungguhpun sering disebut sebagai bunga liar tempatan British, atau telah dibawa ke kepulauan British oleh orang Rom, ia kini dikatakan yang ia mungkin telah diperkenalkan lebih terkemudian, agaknya sekitar awal abad keenam belas.

Rujukan

Bibliografi

Bacaan lanjut

 Gvaladze, G. E., Akhalkatsi MSh, Ultrastructure of autumn and spring Embryo Sac of Galanthus nivalis L. in Annales Scientifiques de l'Universite de Reims Champagne-Ardenne et de l'A.R.E.R.S., 1988, Numero 23

Pautan luar

Kew plant profile: Galanthus nivalis (common snowdrop)